¿Por qué ye polo que naguo?, de Candela Fernández Solís
#000001
La Tertulia Malory escueye «Onde’l caos se texe y se destexe», de Xulio Viejo, como meyor llibru n’asturianu del añu 2021
#000005
El xuráu destacó, nel acta del fallu, cómo’l llibru «amuesa una narrativa híbrida d’un valir lliterariu altu, qu’afita de forma perfecha’l camín de lo universal a lo llocal, siendo quién a empatar a historia familiar con un territoriu míticu y, al empar, real, como ye Quirós, y que furrula como una métafora d’Asturies y del orixe mesmu de la cultura occidental». El xuráu tamién quixo rescamplar la calidá tan grande de la producción lliteraria n’asturianu del añu 2021, lo que fixo que la decisión de premiar la novela de Xulio Viejo se garrara por mayoría depués d’una votación apretada.
#000008
Esta ye la décimoprimer vez que’l grupu concede esti premiu, l’añu pasáu resultó ganador el poemariu de Xuan Bello Les isles inciertes, y n’ediciones anteriores, premiáronse les obres Memoria de Tuña, d’Antón García; Incorrectos de David Artime; El llibru póstumu de Sherezade, de Raquel F. Menéndez; Lluvia d’agostu, de Francisco Álvarez; L’aire ente la rama, d’Ángeles Carbajal; Más espeso que l’agua, de Consuelo Vega; Carne de melandru, de Milio Rodríguez Cueto; La Chelita, de Ruma Barbero, y La ñeve del Cuquiellu, de Xabiero Cayarga. Con esti gallardón, los promotores quieren prestixar les lletres asturianes, al empar que se da difusión a les obres que’l xuráu considere los meyores llibros escritos cada añu n’asturianu.
#000010
Onde’l caos se texe y se destexe ye la cuarta novela de Xulio Viejo depués de Na llende del condicional perfeutu (1990), Les falcatrúes del demoniu (1992) y Los araxales de la vida (2001).
#000011
Onde’l caos se texe y se destexe constitúi una historia d’histories rica, que se llevanta como una reflexón emocionante sobre la cultura, el poder, la resistencia y una busca del sentíu que se-y pue dar a la existencia. La memoria escrita como homenaxe a un padre que baxa de los montes de Quirós a ganar la vida en Ventanielles y que va ser la cadena que nos caltién xunto a los nuestros y a lo nuestro, dientro d’una cosmovisión asturiana y universal emocionante que nos plasma y nos trescala.
#000012
Sonia Uría gana’l concursu lliterariu ‘Ensin muyeres, nun hai idiomes’ cola obra ‘Llingua, respetu y remangu
#000014
Uviéu acueye la primer edición de la Feria d’Edición Asturiana
#000016